Cine este Jordan Bardella, tânărul de care se tem "greii" din politica franceză
- Georgiana Dragomir
- 12 martie 2024, 15:48
Jordan Bardella este tânărul politician, promovat de Marie Le Pen, drept "noua imagine extremei" din Franța. La numai 28 de ani, Bardella a intrat în atenția "greilor" din politica pariziană, datorită carismei pe care o are, notează presa internațională. Lansarea candidaților la alegerile europarlamentare de către partidul Rassemblement National(n.r. Reunirea Națională) a fost un prilej pentru electoral, de a-l cunoaște mai bine.
Jordan Bardella, tânărul promovat de Marie Le Pen, imaginea extremei din Franța
Jordan Bardella conduce, la 28 de ani, partidul menționat mai sus. Este născut la Paris și a avut o ascensiune politică fulminantă. Conform Politico, Bardella ar putea conduce extrema dreaptă franceză spre cea mai mare victorie de până acum în cadrul unor alegeri la nivel naţional. Potrivit unor sondaje citate de sursa amintită, partidul Rassemblement National(RN) ar putea obține 30% din voturi la alegerile europene din iunie, cu 10 puncte în faţa listei pro-Macron. Până la acest moment, RN nu a atins niciodată pragul de 25 la sută într-o competiţie desfăşurată în toată Franţa.
Extrema dreaptă, în creștere în Franța. Bardela, foarte apropiat de Marie Le Pen
Extrema dreaptă franceză a crescut în popularitate în ultimii zece ani, remarcă analiștii politici, conform sursei amintite. Este vorba despre val de populism întâlnit şi în alte părţi ale Europei, după cum au remarcat chiar reprezentanții Parlamentului European.
Întrucât crește în notorietate, Jordan Bardella, a început să fie atacat din ce în ce mai mult mai mult de adversarii săi politici, cu precădere de cei pro Macron. Conform sursei citate, nici politicienii din propriul său partid nu îndrăznesc să îl critice, cu toate că Bardella se abate de de la ideile și obiectivele oficiale ale partidului. "Spune-mi cu cine te aduni ca să-ți spun cine ești", a scris Valérie Hayer, principalul candidat de pe lista europarlamentarilor pro-Macron, pe rețeaua socială X (fostul Twitter), acuzând partidul lui Bardella și aliații lor că "încearcă să distrugă valorile europene"
În aparițiile publice, Jordan Bardella apare foarte apropiat de Marie Le Pen.